ΠΕΡΙΕΧΟΜΕΝΑ
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΑΝΤΙΡΑΣΤ (ANTIRUST)
ΤΕΧΝΟΛΟΓΙΑ ΠΡΟΣΤΑΣΙΑΣ ΕΠΙΦΑΝΕΙΩΝ ΕΤΑΙΡΕΙΑ
ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «ANTIRUST
Ε.Π.Ε», μετατροπή της σε Μονοπρόσωπη Ε.Π.Ε.
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «Ε. ΚΟΝΔΥΛΗ ΣΤΑΘΜΟΣ ΑΥΤΟΚΙΝΗΤΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ» και δ.τ. «Ε. ΚΟΝΔΥΛΗ ΕΠΕ», μετατροπή
της σε Μονοπρόσωπη Ε.Π.Ε.
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης Ευθύνης με την επωνυμία «ΠΡΩΤΟ ΚΡΕΑΣ -
ΕΜΠΟΡΙΑ ΚΡΕΑΤΩΝ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «ΠΡΩΤΟ ΚΡΕΑΣ ΕΠΕ», μετατροπή
της σε Μονοπρόσωπη Ε.Π.Ε.
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποί-
ησης του καταστατικού της Εταιρείας Περιορισμένης Ευθύνης με την επωνυμία «ΑΝΤΙΡΑΣΤ
(ANTIRUST) ΤΕΧΝΟΛΟΓΙΑ ΠΡΟΣΤΑΣΙΑΣ ΕΠΙΦΑΝΕΙΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και
δ.τ. «ANTIRUST Ε.Π.Ε», μετατροπή της σε Μονοπρόσωπη Ε.Π.Ε.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 29/05/2014 καταχωρίστηκε στο Γενικό Εμπορικό
Μητρώο (Γ.Ε.ΜΗ.) με Κωδικό Αριθμό Καταχώρισης
197613, η υπ΄ αριθμ. 6850 - 27/05/2014 Πράξη της Συμβολαιογράφου Αθηνών ΙΟΥΛΙΑΣ ΠΑΠΑΔΟΠΟΥΛΟΥ περί
τροποποίησης και κωδικοποίησης του καταστατικού
της εταιρείας περιορισμένης ευθύνης με την επωνυμία
«ΑΝΤΙΡΑΣΤ (ANTIRUST) ΤΕΧΝΟΛΟΓΙΑ ΠΡΟΣΤΑΣΙΑΣ ΕΠΙΦΑΝΕΙΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με το
διακριτικό τίτλο «ANTIRUST Ε.Π.Ε» και αριθμό Γ.Ε.ΜΗ.
000600001000 σύμφωνα με την οποία:
Α) Η εταίρος της άνω εταιρείας, ΜΑΡΙΑ σύζυγος Εμμανουήλ ΨΑΡΟΜΗΛΙΓΚΟΥ παραχωρεί σήμερα διά του
παρόντος, μεταβιβάζει και παραδίδει κατά πλήρη κυριότητα, νομή και κατοχή όλα τα ανήκοντα σ΄ αυτήν εταιρικά
μερίδιά προς τον αφ΄ ετέρου στο παρόν συμβαλλόμενο
ΑΝΤΡΙΑΤΙΚ (ADRIATIK) ΖΕΚΑ (ΖΕΚΑ), του Εσάτ (Esat) και
αποχωρεί από την εταιρεία.
Επομένως, η εταιρεία καθίσταται μονοπρόσωπη.
Κατ΄ ακολουθίαν της ανωτέρω γενομένης μεταβιβάσεως τροποποιήθηκαν τα άρθρα 1, 5, 6, 12 και 35 του
καταστατικού της εταιρείας ως ακολούθως:
«Άρθρο 1ο
ΕΠΩΝΥΜΙΑ
Η επωνυμία της παρούσας εταιρείας είναι: «ΑΝΤΙΡΑΣΤ
(ANTIRUST) - τεχνολογία προστασίας επιφανειών μονοπρόσωπη εταιρεία περιορισμένης ευθύνης» και ο δια-
κριτικός της τίτλος «ANTIRUST MON. ΕΠΕ».
Για τις συναλλαγές της με την αλλοδαπή, η εταιρεία θα
χρησιμοποιεί την επωνυμία «ANTIRUST TECHONOLOGY
L.T.D».
«Άρθρο 5ο
ΕΤΑΙΡΙΚΟ ΚΕΦΑΛΑΙΟ - ΕΤΑΙΡΙΚΑ ΜΕΡΙΔΙΑ
Το κεφάλαιο της εταιρείας ανέρχεται στο συνολικό
ποσό των εκατόν πενήντα χιλιάδων (150.000) ευρώ, διαιρούμενο σε πέντε χιλιάδες (5.000) εταιρικά μερίδια ονο-
μαστικής αξίας εκάστου τριάντα (30) ευρώ, το οποίο είχε
καταβληθεί σε μετρητά στο ταμείο της εταιρείας. Όλα
τα εταιρικά μερίδιά έχουν αναληφθεί από τον μοναδικό
εταίρο Αντριάτικ Ζέκα του Εσάτ, ο οποίος συμμετέχει
στην εταιρεία με μία μερίδα συμμετοχής αποτελούμενη
από 5.000 εταιρικά μερίδια».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2018
ΤΕΥΧΟΣ ΠΡΑ.Δ.Ι.Τ.
Αρ. Φύλλου 390
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 390/28.03.2018
«Άρθρο 6ο
ΟΡΓΑΝΩΣΗ ΚΑΙ ΔΙΟΙΚΗΣΗ ΤΗΣ ΕΤΑΙΡΕΙΑΣ
ΣΥΓΚΛΗΣΗ ΤΗΣ ΣΥΝΕΛΕΥΣΕΩΣ
1. Οι αποφάσεις των εταίρων παίρνονται σε Συνέλευση. Οι εξουσίες της συνελεύσεως της παρούσας εταιρεί-
ας ασκούνται από τον μοναδικό εταίρο Αντριάτικ Ζέκα
του Εσάτ. Οι αποφάσεις του μοναδικού εταίρου, οι οποίες
λαμβάνονται κατά τον τρόπο αυτό, καταγράφονται σε
πρακτικό προσυπογραφόμενο αυθημερόν από παριστάμενο συμβολαιογράφο της έδρας της εταιρείας.
Οι συμβάσεις που συνάπτονται μεταξύ του μοναδικού
εταίρου και της εταιρείας καταρτίζονται εγγράφως.
Η διάταξη του προηγουμένου εδαφίου δεν εφαρμόζεται στις συμβάσεις που αφορούν τρέχουσες συναλλαγές.
2. H Συνέλευση συγκαλείται από τους διαχειριστές.
Οι εταίροι προσκαλούνται με έγγραφη πρόσκληση και
η οποία επιδίδεται στον εταίρο με δικαστικό επιμελητή,
οκτώ (8) το λιγότερο ημέρες πριν από τη Συνέλευση.
Στην πρόσκληση πρέπει να αναγράφεται η ημέρα, η ώρα
και ο τόπος της συνέλευσης, καθώς και τα θέματα που
θα συζητηθούν.
3. Η συνέλευση συγκαλείται υποχρεωτικά τουλάχιστον
μία φορά το χρόνο και μέσα σε τρεις (3) μήνες από τη
λήξη της εταιρικής χρήσης. Αν δεν συγκληθεί κατά το
χρόνο αυτό η συνέλευση από τους διαχειριστές, τη σύγκλησή της φροντίζει και ενεργεί οποιοσδήποτε εταίρος,
σύμφωνα με το άρθρο 11 παρ. του ν. 3190/1955.
4. Αν συμφωνούν όλοι οι εταίροι, μπορούν να συνεδριάσουν σε συνέλευση, ακόμα κι αν δεν τηρήθηκαν οι
διατυπώσεις της παραγράφου 2 του παρόντος άρθρου.
Επίσης αν όλοι οι εταίροι είναι παρόντες έγκυρα αποφασίζουν εφ΄ όσον κανείς απ' αυτούς, δεν έχει αντίρρηση
σε κάθε θέμα αρμοδιότητας της συνέλευσης».
«Άρθρο 12ο
ΔΙΑΧΕΙΡΙΣΗ ΚΑΙ ΕΚΠΡΟΣΩΠΗΣΗ ΔΙΟΡΙΣΜΟΣ ΕΞΟΥΣΙΑ - ΑΝΑΚΛΗΣΗ ΔΙΑΧΕΙΡΙΣΤΩΝ
1. Η διαχείριση και εκπροσώπηση της εταιρείας ανατίθεται στον μοναδικό εταίρο Αντριάτικ Ζέκα του Εσάτ.-
Ο εκάστοτε διαχειριστής εκπροσωπεί την εταιρεία σε
κάθε δικαστήριο οποιουδήποτε βαθμού και δικαιοδοσίας ακόμα και στον Άρειο Πάγο και το συμβούλιο της
Επικρατείας, στα Διοικητικά δικαστήρια και στις εκδικαστικές επιτροπές καθώς και σε κάθε νομικό πρόσωπο
δημοσίου ή ιδιωτικού δικαίου ή τράπεζες ή και φυσικό
πρόσωπο, ενεργεί κάθε είδους συμβάσεις, εκδίδει ή αποδέχεται ή μεταβιβάζει συναλλαγματικές ή γραμμάτια σε
διαταγή ή τραπεζικές επιταγές και γενικά ενεργεί κάθε
πράξη εκπροσώπησης, διαχείρισης ή διάθεσης σε κάθε
περίπτωση που αφορά, το σκοπό της εταιρικής υπόθεσης και επιχείρησης. Ο διαχειριστής διορίζεται και ταμίας
της εταιρείας, δικαιούμενος να εισπράττει από οποιοδήποτε φυσικό ή νομικό πρόσωπο, δημόσιο ταμείο, ορ-
γανισμό, τράπεζα κ.λπ., χρήματα και να παραλαμβάνει
πράγματα και να χορηγεί τις σχετικές αποδείξεις.
2. O διαχειριστής υπογράφει για την εταιρεία θέτοντας
την υπογραφή του κάτω από την εταιρική επωνυμία.
Ο διαχειριστής έχει το δικαίωμα, να αναθέτει τη διαχείριση των εταιρικών υποθέσεων σε οποιονδήποτε τρίτο,
εταίρο ή μη, ιδίως δε στον Εμμανουήλ Ψαρομηλίγκο του
Γεωργίου και της Καλλιόπης και στην Μαρία σύζυγο Εμμανουήλ Ψαρομηλίγκου το γένος Δημητράγγελου και
Ελισσάβετ Μαζαράκη, από κοινού ή στον καθένα μεμονωμένα και χωρίς τη σύμπραξη του άλλου, με συμβολαι-
ογραφικό πληρεξούσιο καθορίζοντας συγχρόνως και την
έκταση της διαχειριστικής εξουσίας του πληρεξουσίου.
Επίσης ο διαχειριστής για όλες τις πράξεις διαχειρίσεως πλην της έκδοσης, αποδοχής, τριτεγγύησης και
μεταβίβασης συναλλαγματικής, Τραπεζικής επιταγής
και γραμματίου σε διαταγή, δύναται δυνάμει έγγραφης
εξουσιοδότησης να εξουσιοδοτεί οποιοδήποτε πρόσωπο, συγκεκριμένων πράξεων, εταίρο ή μη, για τη διενέρ-
γεια που θα ενεργεί για λογαριασμό της εταιρείας και θα
τη δεσμεύει με την υπογραφή του».
«Άρθρο 35o
ΤΕΛΙΚΕΣ ΔΙΑΤΑΞΕΙΣ
1. Εταίρος στη Μονοπρόσωπη Εταιρεία Περιορισμένης Ευθύνης μπορεί να είναι φυσικό ή νομικό πρόσωπο.
Φυσικό ή νομικό πρόσωπο δεν μπορεί, επί ποινή ακυρότητας, να είναι μοναδικός εταίρος σε περισσότερες από
μία Εταιρίες Περιορισμένης Ευθύνης.
2. Η Μονοπρόσωπη Εταιρεία Περιορισμένης Ευθύνης
δεν μπορεί, επί ποινή ακυρότητας, να έχει μοναδικό
εταίρο Μονοπρόσωπη Εταιρεία Περιορισμένης Ευθύνης.
3. Για την επίλυση κάθε διαφοράς μεταξύ των εταίρων
που προκύπτει από το παρόν και τις τυχόν τροποποιήσεις του καθώς και για κάθε θέμα ή όρο που δεν προ-
βλέπουν οι διατάξεις του καταστατικού, εφαρμόζονται
οι διατάξεις του ν. 3190/1955, όπως τροποποιήθηκε και
ισχύει σήμερα».
Β) Την αναρίθμηση, επαναδιατύπωση και αναπροσαρμογή όλων των άρθρων του καταστατικού της Εταιρεί-
ας αυτής, λόγω της μετατροπής της σε Μονοπρόσωπη
Εταιρεία Περιορισμένης Ευθύνης και την κωδικοποίηση
του καταστατικού της.
Αθήνα, 26 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
I
(2)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «Ε. ΚΟΝΔΥΛΗ ΣΤΑΘΜΟΣ ΑΥΤΟΚΙΝΗΤΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ» και δ.τ. «Ε. ΚΟΝΔΥΛΗ ΕΠΕ», μετατροπή της σε Μονοπρόσωπη Ε.Π.Ε.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 31/12/2013 καταχωρίστηκε στο Γενικό Εμπορικό
Μητρώο (Γ.Ε.ΜΗ.) με Κωδικό Αριθμό Καταχώρισης
142375, η υπ΄ αριθμ. 2987 - 15/10/2013 Πράξη της ΣυμΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 390/28.03.2018
βολαιογράφου Αθηνών ΑΝΑΤΟΛΗΣ ΔΗΜΗΤΡΙΟΥ ΦΥΡΑΡΙΔΟΥ περί τροποποίησης και κωδικοποίησης του κατα-
στατικού της εταιρείας περιορισμένης ευθύνης με την
επωνυμία «Ε. ΚΟΝΔΥΛΗ ΣΤΑΘΜΟΣ ΑΥΤΟΚΙΝΗΤΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», το διακριτικό τίτλο
«Ε. ΚΟΝΔΥΛΗ ΕΠΕ» και αριθμό Γ.Ε.ΜΗ. 004531301000
σύμφωνα με την οποία:
Α) Η εταίρος της άνω εταιρείας Ευδοκία Κονδύλη του
Ιωάννη εκχωρεί, πωλεί, μεταβιβάζει και παραδίδει τα
ανήκοντα σε αυτήν εταιρικά μερίδιά κατά πλήρη κυριότητα, νομή και κατοχή, προς τον αφ΄ ετέρου συμβαλλό-
μενο στο παρόν Ιωάννη Σκοπελίτη του Ανάργυρου και
αποχωρεί από την εταιρεία.
Επομένως, η εταιρεία καθίσταται μονοπρόσωπη.
Μετά την ως άνω μεταβίβαση, τροποποιήθηκαν τα
εξής άρθρα:
ΣΥΣΤΑΣΗ - ΕΠΩΝΥΜΙΑ: Συνιστάται από μετατροπή
της, Μονοπρόσωπη Εταιρία Περιορισμένης Ευθύνης με
την επωνυμία «ΙΩΑΝΝΗΣ Α. ΣΚΟΠΕΛΙΤΗΣ- ΣΤΑΘΜΟΣ
ΑΥΤΟΚΙΝΗΤΩΝ ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και διακριτικός τίτλος «Ι. ΣΚΟΠΕΛΙΤΗΣ
Μ. ΕΠΕ».
Μοναδικός εταίρος της Εταιρίας Περιορισμένης Ευθύνης είναι ο Ιωάννης Σκοπελίτης του Ανάργυρου και
της Ευδοκίας.
ΕΔΡΑ: Ο Δήμος Γαλατσίου - Αττικής με διεύθυνση επί
της οδού Ιπποκράτους στον αριθμό 10.
ΣΚΟΠΟΣ: Σκοπός της εταιρίας είναι: Η οργάνωση επιχείρησης εκμετάλλευσης σταθμών αυτοκινήτων - γκα-
ράζ, η πάσης φύσεως παροχή υπηρεσιών σε αυτοκίνητα
και μηχανοκίνητα εν γένει οχήματα οιουδήποτε είδους
και τύπου, η εμπορία πετρελαιοειδών και λιπαντικών
καυσίμων, υγραερίων και συναφών εν γένει προϊόντων,
η εμπορία πάσης φύσεως προϊόντων, αναλώσιμων ή μη,
που χρησιμοποιούνται στην εξυπηρέτηση αυτοκινήτων,
η αντιπροσώπευση οίκων της ημεδαπής ή αλλοδαπής,
ασχολουμένων με συναφή είδη και υπηρεσίες, η μεσολάβηση σε εμπορικές πράξεις, που ενεργούνται μεταξύ
τρίτων και αφορούν τα ανωτέρω είδη και υπηρεσίες, είτε
επ΄ ονόματι της είτε επ΄ ονόματι τρίτων, η συμμετοχή σε
υφιστάμενες ή μέλλουσες να συσταθούν εταιρίες που
επιδιώκουν τον ίδιο ή παρεμφερή σκοπό,οι υπηρεσίες
εκμίσθωσης και διαχείρισης ιδιόκτητων ή μισθωμένων
ακινήτων, οι υπηρεσίες διαχείρισης ακινήτων έναντι
αμοιβής ή βάσει σύμβασης και η ενέργεια πάσης φύσεως εργασιών συναφών προς τα ανωτέρω.
ΚΕΦΑΛΑΙΟ: Το κεφάλαιο της εταιρείας ορίζεται σε
σαράντα τέσσερις χιλιάδες σαράντα (44.040,00) ευρώ
διαιρούμενο σε τριακόσια εξήντα επτά (367) εταιρικά
μερίδια, ονομαστικής αξίας εκατόν είκοσι (120) ευρώ το
καθένα, το οποίο καταβλήθηκε ολόκληρο στο εταιρικό
ταμείο από τον Ιωάννη Σκοπελίτη, ο οποίος και ανέλαβε
και τα τριακόσια εξήντα επτά (367) εταιρικά μερίδιά και
συμμετέχει με μία (1) εταιρική μερίδα συμμετοχής.
ΔΙΑΡΚΕΙΑ: Η διάρκεια της εταιρείας ορίζεται μέχρι τις
27/11/2051. Με απόφαση του εταίρου η εταιρία μπορεί
να λυθεί, για λόγους που αφορούν τα πρόσωπα των εταίρων ή την πορεία των εταιρικών υποθέσεων.
ΔΙΑΧΕΙΡΙΣΗ: Διαχειρίστρια και εκπρόσωπος της εταιρίας παραμένει η Ευδοκία Κονδύλη του Ιωάννη και της
Μαρουλίας, σύζυγος Ιωάννη Σαραντινού, που γεννήθηκε στον Πειραιά το έτος 1957, επιχειρηματίας, κάτοικος
Π. Πεντέλης - Αττικής οδός Μάνης αριθμός 18, η οποία
δεσμεύει και εκπροσωπεί την εταιρία σε κάθε πράξη
διαχείρισης και διάθεσης η οποία ανάγεται στο σκοπό
της. Η διαχειρίστρια με την ιδιότητα της εκπροσώπου
της εταιρίας μπορεί να υπογράφει γι΄ αυτήν θέτοντας
την υπογραφή της κάτω από την εταιρική επωνυμία σε
οποιοδήποτε έγγραφο δημόσιο, ιδιωτικό, αξιόγραφο,
απόδειξη, δήλωση, αίτηση κ.λπ., και με αυτό τον τρόπο
και μόνο δημιουργεί δικαιώματα και υποχρεώσεις για
την εταιρία. Ενδεικτικά και μόνο αναφέροντας η διαχειρίστρια: εκπροσωπεί την εταιρία ενώπιον πάσης Αρχής,
Νομικού Προσώπου (Δημοσίου ή Ιδιωτικού Δικαίου) και
Τράπεζας καθώς και ενώπιον παντός Ελληνικού Δικαστηρίου. Συνάπτει και υπογράφει κάθε σύμβαση οποιουδή-
ποτε περιεχομένου και αντικειμένου με οποιοδήποτε
φυσικό ή νομικό πρόσωπο, ιδιωτικού ή δημόσιου δικαίου, που εδρεύει στο εσωτερικό ή εξωτερικό, και τείνει
στην πραγμάτωση των εταιρικών σκοπών. Εκδίδει, αποδέχεται και οπισθογραφεί συναλλαγματικές, επιταγές ή
γραμμάτια και κάθε τίτλο παραστατικό χρηματικής αξίας.
Καταθέτει σε Τράπεζες και αναλαμβάνει από αυτές κάθε
ποσό της εταιρίας υπογράφοντας τα σχετικά έγγραφα
ανάληψης και είσπραξης των ποσών. Εισπράττει κάθε
απαίτηση της εταιρίας από φυσικό ή νομικό πρόσωπο
χορηγώντας τις δέουσες αποδείξεις είσπραξης. Η διαχειρίστρια μπορεί να διενεργεί κάθε άλλη διαχειριστική
πράξη πέραν των ανωτέρω ενδεικτικά αναφερόμενων.
Η διαχειρίστρια ορίζεται και Ταμίας της εταιρίας, δυνάμενη να εισπράττει χρήματα από οποιοδήποτε φυσικό ή
νομικό πρόσωπο και να χορηγεί αποδείξεις που φέρουν
την εταιρική επωνυμία. Πάντως η Διαχειρίστρια (όταν
δεν τυγχάνει να είναι ο μοναδικός Εταίρος) δεν έχει το
δικαίωμα να πραγματοποιεί αγοραπωλησίες ακινήτων
διά λογαριασμό της Εταιρίας, να συνάπτει δάνεια διά την
Εταιρία, και να δίδει διά λογαριασμό της Εταιρίας εγγυήσεις υπέρ τρίτων. Η διαχειρίστρια μπορεί να αναθέσει
όλες τις εξουσίες της ή μέρος αυτών σ΄ άλλο πρόσωπο,
εταίρο ή μη με ειδικό συμβολαιογραφικό πληρεξούσιο
ορισμένου ή αορίστου χρόνου. Ο διορισμός αυτός είναι ανάθεση εκτέλεσης ορισμένης εργασίας ή έργου και
απαιτείται πάντοτε η ρητή αποδοχή του προσώπου από
τους εταίρους. Εάν δε, πρόκειται για πράξη συνήθους και
τυπικής εκπροσωπήσεως της εταιρίας και δη διά πράξεις
καθημερινών συναλλαγών όπως ενδεικτικά αναφέρονται συναλλαγές με τα ΕΛΤΑ, ΔΕΗ, ΟΤΕ, ΕΥΔΑΠ, ΟΑΕΔ,
Τελωνεία, Δημόσια Ταμεία και Ασφαλιστικούς Φορείς
καθώς και κάθε Αστυνομική, Δημοτική, Κοινοτική και
άλλη Δημόσια Αρχή και Υπηρεσία δύναται για το καλό
της εταιρίας η διαχειρίστρια διά απλής έγγραφης εξουσιοδότησης να διορίζει πρόσωπο κατάλληλο για την τέ-
λεση της συγκεκριμένης πράξης της οποίας την ευθύνη
ακέραια θα έχει η εντολέας - διαχειρίστρια».
Β) Την τροποποίηση με ανάλογη αναπροσαρμογή
όλων των άρθρων του καταστατικού της Εταιρείας αυΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 390/28.03.2018
τής, λόγω της μετατροπής της σε Μονοπρόσωπη Εταιρεία Περιορισμένης Ευθύνης και την κωδικοποίηση του
καταστατικού της.
Αθήνα, 26 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(3)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΠΡΩΤΟ ΚΡΕΑΣ ΕΜΠΟΡΙΑ ΚΡΕΑΤΩΝ ΕΤΑΙΡΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ» και δ.τ. «ΠΡΩΤΟ ΚΡΕΑΣ ΕΠΕ», μετατροπή της σε Μονοπρόσωπη Ε.Π.Ε.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 30/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
142145, η υπ΄ αριθμ. 2417 - 24/12/2013 Πράξη της Συμβολαιογράφου Αθηνών ΑΛΙΚΗΣ ΧΡΙΣΤΟΔΟΥΛΟΥ περί
τροποποίησης και κωδικοποίησης του καταστατικού της
εταιρείας περιορισμένης ευθύνης με την επωνυμία «ΠΡΩΤΟ ΚΡΕΑΣ - ΕΜΠΟΡΙΑ ΚΡΕΑΤΩΝ ΕΤΑΙΡΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ» με το διακριτικό τίτλο «ΠΡΩΤΟ ΚΡΕΑΣ ΕΠΕ»
και αριθμό Γ.Ε.ΜΗ. 009340301000 σύμφωνα με την οποία:
Α) Ο εταίρος της άνω εταιρείας, Γεράσιμος Τουλάτος
του Γεωργίου πωλεί σήμερα διά του παρόντος, παραχωρεί, μεταβιβάζει και παραδίδει κατά πλήρη κυριότητα,
νομή και κατοχή όλα τα ανήκοντα σ΄ αυτόν εταιρικά μερίδιά προς την αφ΄ ετέρου στο παρόν συμβαλλόμενη
Ιωάννα Λουκά Πραδάκη και αποχωρεί από την εταιρεία.
Επομένως, η εταιρεία καθίσταται μονοπρόσωπη.
Κατ΄ ακολουθίαν της ανωτέρω γενομένης μεταβιβάσεως τροποποιήθηκαν τα άρθρα 1,5,6 και 20 του κατα-
στατικού της εταιρείας ως ακολούθως:
«Άρθρο 1
Σύσταση της εταιρίας - Επωνυμία
Συνιστάται Μονοπρόσωπη Εταιρία Περιορισμένης Ευθύνης με την επωνυμία «ΠΡΩΤΟ ΚΡΕΑΣ ΕΜΠΟΡΙΑ ΚΡΕΑ-
ΤΩΝ ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και το διακριτικό τίτλο «ΠΡΩΤΟ ΚΡΕΑΣ Μ.Ε.Π.Ε.».
Για τις σχέσεις της εταιρίας με την αλλοδαπή η επωνυμία της εταιρίας θα αποδίδεται ως έχει με λατινικούς
χαρακτήρες».
ΚΕΦΑΛΑΙΟ Β
Άρθρο 5
Κεφάλαιο - Εταιρικά μερίδια - Μερίδες συμμετοχής
Το εταιρικό κεφάλαιο ορίζεται σε ευρώ εννέα χιλιάδες (9.000,00) διαιρούμενο σε τριακόσια (300) εταιρικά
μερίδια, αξίας ευρώ τριάντα (30) έκαστο. Το κεφάλαιο
καταβλήθηκε ολοσχερώς τοις μετρητοίς από την μοναδική εταίρο της εταιρίας Ιωάννα Λουκά Πραδάκη, η
οποία συμμετέχει στην εταιρία με μια (Ι) μερίδα συμμετοχής η οποία αποτελείται από τριακόσια (300) εταιρικά
μερίδια.
Άρθρο 6
Εταιρικά μερίδιά αδιαίρετα - ευθύνη εταίρων μεταβίβαση εταιρικών μεριδίων
Το εταιρικό μερίδιο ή τα τυχόν περισσότερα εταιρικά
μερίδια κάθε εταίρου, αποτελούν τη μερίδα συμμετοχής
του. Κάθε εταίρος ευθύνεται μέχρι τη μερίδα συμμετοχής
του. Τα εταιρικά μερίδια θεωρούνται αδιαίρετα έναντι της
εταιρίας. Οι τυχόν συγκύριοι εταιρικού μεριδίου εκπροσωπούνται από έναν από αυτούς, ο οποίος θα εξουσιοδοτεί-
ται ειδικά και εγγράφως (με δημόσιο πληρεξούσιο). Εάν
δεν υποδειχθεί εκπρόσωπος, οι κοινοποιήσεις, προσκλήσεις και ανακοινώσεις που θα γίνουν προς κάποιον από
τους συγκυρίους, επάγονται αποτελέσματα έναντι όλων.
Τα εταιρικά μερίδια μεταβιβάζονται εν ζωή απεριόριστα
μεν στους εταίρους, σε τρίτους δε μόνο κατόπιν αποφάσεως της μοναδικής εταίρου, η οποία θα λαμβάνεται σύμ-
φωνα με τις διατάξεις του άρθρου 43 παράγραφος 3 του ν.
3190/1955. Κάθε ένας από τους εταίρους έχει το δικαίωμα
προτιμήσεως έναντι τρίτων υπό ίσους όρους. Σε περίπτωση θανάτου, η εταιρεία συνεχίζεται με τους κληρονόμους
της θανούσης μοναδικής εταίρου, εφαρμοζόμενης κατά
τα λοιπά της διάταξης του άρθρου 29 του ν. 3190/1955.
Άρθρο 20
Διαχειριστής της εταιρίας διορίζεται η Ιωάννα Πραδάκη του Λουκά, η οποία εκπροσωπεί και δεσμεύει την
εταιρία θέτοντας την υπογραφή της κάτω από την εταιρική επωνυμία. Ο διαχειριστής εκπροσωπεί την εταιρία
και ενεργεί επ΄ονόματι αυτής κάθε πράξη διαχειρίσεως
και διαθέσεως σε κάθε περίπτωση αναγομένη στο σκοπό της εταιρικής επιχειρήσεως, παριστάμενος ενώπιον
οποιασδήποτε Αρχής και των Δικαστηρίων. Υπογράφει
υπό την εταιρική επωνυμία και δεσμεύει την εταιρία ενοχικώς και εμπραγμάτως έναντι τρίτων.
Β) Την αναρίθμηση, επαναδιατύπωση και αναπροσαρμογή όλων των άρθρων του καταστατικού της Εταιρεί-
ας αυτής, λόγω της μετατροπής της σε Μονοπρόσωπη
Εταιρεία Περιορισμένης Ευθύνης και την κωδικοποίηση
του καταστατικού της.
Αθήνα, 26 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ

[Source: 20181100390.pdf | Tokens: 18024]